端硯詩
作者：蘇軾
朝代：宋

paragraphs: 披雲離北巌，度嶺入中夏。
重藉剪楚茅，方函斲英檟。
騷壇意莫逆，匠石語□奓。
匪堊勞運斤，如带防毀銙。
礪□□□□，觀隅整同厦。
津津剖馬肝，索索模羊觟。
氣逼松滋豪，烟聯雪濤姹。
登堂却蹣跚，飲水何𧮳閜。
守墨面宜黔，含貞口終啞。
靜惟有壽焉，玷尚可磨也。
魯史記獲麟，晉帖題裹鮓。
供給到唐文，護持等商斝。
眉形空愛纖，風字仍嫌哆。
載觀七八評，咸本六一寫。
退然敢摩肩，信矣俱出跨。
始知尹公他，不媚王孫賈。
銘詩與器傳，篆刻當碑打。
嚴韵拾孑遺，微才任聊且。